במקרה של משמורת משותפת, הקובעת חלוקת זמן שווה בין ההורים, גובה דמי המזונות נקבע בעיקר על פי הפער בהכנסות שביניהם: אם ההכנסות דומות, ייתכן שלא ייפסקו כלל מזונות או שהסכום יהיה נמוך ביותר. מנגד, ככל שיש פער גדול יותר בהכנסות לטובת ההורה המשלם, כך דמי המזונות יהיו גבוהים יותר. עם זאת, לגבי ילדים מתחת לגיל 6 קיימת לאב חובת מזונות מוחלטת על פי הדין העברי. לכן בגילאים אלו ניתן לחייב מזונות גבוהים למרות משמורת משותפת. אם כי כיום ניכרת מגמה של הפחתה בסכומים גם במקרים אלה.